CELEX: C2005/019/23
Language: et
Date: 2005-01-22 00:00:00
Title: Kohtuasi C-463/04: Eelotsusetaotlus, mille esitas Tribunale Amministrative Regionale per la Lombardia, Milano, 29. septembri 2004. aasta määrusega kohtuasjas Federconsumatori jt versus Comune di Milano ja Aem Spa

22.1.2005   
            
            
               ET
            
            
               Euroopa Liidu Teataja
            
            
               C 19/11
            
         Eelotsusetaotlus, mille esitas Tribunale Amministrative Regionale per la Lombardia, Milano, 29. septembri 2004. aasta määrusega kohtuasjas Federconsumatori jt versus Comune di Milano ja Aem Spa
   (Kohtuasi C-463/04)
   (2005/C 19/23)
   Kohtumenetluse keel: itaalia
   Euroopa Ühenduste Kohus on saanud Tribunale Amministrative Regionale per la Lombardia'lt, Milanost, (Lombardia Maakonna Halduskohus) 29. septembri 2004. aasta määrusega esitatud eelotsusetaotluse kohtuasjas Federconsumatori jt v. Comune di Milano ja Aem Spa, mis saabus kohtukantseleisse 2. novembril 2004.
   Tribunale Amministrative Regionale per la Lombardia, Milano, küsib Euroopa Kohtult eelotsust järgmistes küsimustes:
   
               —
            
            
               Kas EÜ asutamislepingu artikliga 56, nagu seda on tõlgendatud 23. mai 2000. aasta otsuses kohtuasjas C-58/99, 4. juuni 2002. aasta otsuses liidetud kohtuasjades C-503/99 ja C-483/99 ning 13. mai 2003. aasta otsuses liidetud kohtuasjades C-98/01 ja C-463/00, on kooskõlas tsiviilkoodeksi artikkel 2449 sellisena, nagu teda on kohaldatud käesoleva kohtuvaidluse asjaoludel, kus sellele viitab aktsiaseltsis valitseva mõju kaotanud avalik-õiguslik asutus, kes säilitab siiski olulise osaluse (käesoleval juhul 33,4 %), olles aktsiatest suhtelise enamuse omanik ja saavutades seetõttu ka ebaproportsionaalse valitseva mõju?
            
         
               —
            
            
               Kas EÜ asutamislepingu artikliga 56, nagu seda on tõlgendatud 23. mai 2000. aasta otsuses kohtuasjas C-58/99, 4. juuni 2002. aasta otsuses liidetud kohtuasjades C-503/99 ja C-483/99 ning 13. mai 2003. aasta otsuses liidetud kohtuasjades C-98/01 ja C-463/00, on kooskõlas tsiviilkoodeksi artikkel 2449 koosmõjus 31. mai 1994. aasta dekreetseaduse nr 332 artikliga 4, selle 30. juuli 1994. aasta seadusega nr 474 muudetud redaktsioonis, kohaldatuna käesoleva kohtuvaidluse asjaoludel, kus sellele viitab aktsiaseltsis valitseva mõju kaotanud avalik-õiguslik asutus, kes säilitab siiski olulise osaluse (käesoleval juhul 33,4 %), olles aktsiatest suhtelise enamuse omanik ja saavutades seetõttu ka ebaproportsionaalse valitseva mõju?
            
         
               —
            
            
               Kas EÜ asutamislepingu artikliga 56, nagu seda on tõlgendatud 23. mai 2000. aasta otsuses kohtuasjas C-58/99, 4. juuni 2002. aasta otsuses liidetud kohtuasjades C-503/99 ja C-483/99 ning 13. mai 2003. aasta otsuses liidetud kohtuasjades C-98/01 ja C-463/00, on kooskõlas tsiviilkoodeksi artikkel 2449, arvestades, et seda teatud juhtudel kohaldades tekib vastuolu teise siseriikliku õiguse sättega (eelkõige 31. mai 1994. aasta dekreetseaduse nr 332 artikli 2 lõike 1 punktiga d, selle 30. juuli 1994. aasta seadusega nr 474 muudetud redaktsioonis), mis ise on EÜ asutamislepingu artikliga 56 kooskõlas ja seega peegeldab antud küsimuse kohta eespool viidatud Euroopa Kohtu otsustes kehtestatud printsiipe tingimuste osas, millistel eriõigusi kohaldatakse ja nõuete osas, millele eriõigused peavad vastama?